[Foto’s] Chaos op N1 ná skietvoorvalFoto: Emer-G-Med Volgens Emer-G-Med het polisiebeamptes ŉ motor agternagesit na ŉ huisroof in Roodekrans. Die verdagtes het glo op die polisie losgebrand en die beamptes het teruggevuur. Twee verdagtes is gewond. Volgens Emer-G-Med is een verdagte in die bors geskiet en was hy in ŉ kritieke toestand terwyl die ander verdagte slegs geringe beserings opgedoen het. Dit is in dié stadium nie duidelik hoeveel verdagtes daar was nie. Verkeer op die N1-noord word intussen erg ontwrig aangesien talle bane gesluit is weens die misdaadtoneel. Verkeer op die N1-suid word ook ontwrig weens nuuskierige motoriste. Foto: Emer-G-Med